pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการประชุมองค์กรหลัก 19/2561
วันพฤหัสบดีที่ 27 กันยายน 2561
ผลการประชุมองค์กรหลัก 19/2561
นายชลํา อรรถธรรม เลขาธิการคณะกรรมการส่งเสริมการศึกษาเอกชน ในฐานะโฆษกกระทรวงศึกษาธิการ เปิดเผยผลการประชุมประชุมผู้บริหารองค์กรหลัก ครั้งที่ 19/2561
นายชลํา อรรถธรรม เลขาธิการคณะกรรมการส่งเสริมการศึกษาเอกชน ในฐานะโฆษกกระทรวงศึกษาธิการ เปิดเผยผลการประชุมประชุมผู้บริหารองค์กรหลัก ครั้งที่ 19/2561 เมื่อวันอังคารที่ 25 กันยายน 2561 ณ ห้องประชุมราชวัลลภ โดย พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุม โดยมีผลการประชุมที่สําคัญ 2 เรื่อง คือ เชื่อมโยงโครงการอินเทอร์เน็ตประชารัฐร่วมกับโรงเรียนที่จัดการเรียนการสอน DLTV และเตรียมจัดงานวันครู ปี 2562 อย่างยิ่งใหญ่
โฆษกกระทรวงศึกษาธิการ กล่าวว่า ที่ประชุมได้รับทราบผลการประชุมคณะรัฐมนตรีในส่วนที่เกี่ยวข้องกับกระทรวงศึกษาธิการ ซึ่งกระทรวงดิจิทัลเพื่อเศรษฐกิจและสังคม (ดศ.) ได้นําเสนอความก้าวหน้าโครงการ "อินเทอร์เน็ตประชารัฐ" ต่อที่ประชุมคณะรัฐมนตรี โดยขณะนี้ได้ดําเนินการให้สามารถใช้งานได้ครอบคลุมทุกพื้นที่ตามที่ พล.อ.ประยุทธ์ จันทร์โอชา นายกรัฐมนตรี ได้มีข้อสั่งการให้ ดศ. พิจารณาจัดลําดับความจําเป็นเร่งด่วนในพื้นที่ห่างไกลหรือพื้นที่ชายแดนก่อนเป็นลําดับแรก รวมทั้งมอบให้กระทรวงศึกษาธิการเชื่อมโยงอินเทอร์เน็ตประชารัฐไปยังสถานศึกษาที่จัดการเรียนการสอนในระบบการศึกษาทางไกลผ่านดาวเทียม (DLTV)
ทั้งนี้ ที่ประชุมได้มอบหมายให้สํานักงานคณะกรรมการการศึกษาขั้นพื้นฐาน (สพฐ.) เป็นหน่วยงานหลักในการรวบรวมข้อมูลโรงเรียนในพื้นที่เป้าหมาย เพื่อประสานงานร่วมกับ ดศ. ต่อไป
โฆษกกระทรวงศึกษาธิการ กล่าวว่า พล.อ.สุรเชษฐ์ ชัยวงศ์ รมช.ศึกษาธิการ ได้หารือกับที่ประชุมถึงแนวคิดของการจัดกิจกรรม "งานวันครู" ประจําปี 2562 อย่างยิ่งใหญ่พร้อมกันทั่วประเทศ ภายใต้แนวคิด "ปฏิรูปการศึกษาสู่การพัฒนาอย่างยั่งยืน" ซึ่งสืบเนื่องจากมติที่ประชุมคณะทํางานสร้างการรับรู้และปฏิบัติการข่าวสาร กระทรวงศึกษาธิการ เมื่อวันจันทร์ที่ 24 กันยายน 2561 โดยการจัดงานวันครูปี 2562 ต้องการให้ความสําคัญกับการผนึกกําลังการทํางานของทุกหน่วยงานในสังกัด และบูรณาการร่วมกับหน่วยงานที่เกี่ยวข้อง อาทิ กระทรวงมหาดไทย กระทรวงการพัฒนาสังคมและความมั่นคงของมนุษย์ เป็นต้น ซึ่งในเบื้องต้น นพ.ธีระเกียรติ เจริญเศรษฐศิลป์ รมว.ศึกษาธิการ รับทราบและเห็นชอบในหลักการภาพรวมแล้ว
ทั้งนี้ ที่ประชุมยังได้แสดงความคิดเห็นอย่างหลากหลาย เช่น
- นายชัยพฤกษ์ เสรีรักษ์ เลขาธิการสภาการศึกษา เสนอให้จัดกิจกรรมใน 2 ส่วนที่สําคัญ คือ ผลการปฏิรูปการศึกษาตลอดระยะเวลา 4 ปีที่ผ่านมา และแผนการพัฒนาอย่างต่อเนื่องในอนาคตที่จะช่วยให้เกิดความยั่งยืน
- นายชูกิจ ลิมปิจํานงค์ ผู้อํานวยการ สสวท. เสนอให้จัดกิจกรรมการปฏิรูปการศึกษาสู่การพัฒนาอย่างยั่งยืน ในลักษณะของแคมเปญย่อยล่วงหน้า เพื่อปูเรื่องและสร้างการรับรู้ของทุกภาคส่วนที่เกี่ยวข้อง พร้อมเชิญอาจารย์มหาวิทยาลัย หรือครูของครู มาร่วมงานด้วย เพราะถือว่าครูเป็นผู้ปฏิรูปด้วยเช่นกัน
ที่ประชุมมอบหมายให้นายชลํา อรรถธรรม โฆษกกระทรวงศึกษาธิการ เตรียมทีมสนับสนุนการทํางาน และมอบสํานักงานปลัดกระทรวงศึกษาธิการเป็นหน่วยงานกลางในการประสานข้อมูล วางแผนดําเนินงาน แต่งตั้งคณะกรรมการต่าง ๆ ให้เรียบร้อยภายในเดือนตุลาคม 2561 จากนั้นจึงเริ่มดําเนินการตามแผนงานที่วางไว้โดยทันที
Written by ปารัชญ์ ไชยเวช
Photo Credit อิทธิพล รุ่งก่อน
Rewriter นวรัตน์ รามสูต
Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-รัฐมนตรีต่างประเทศอาเซียนพร้อมสานต่อข้อริเริ่มของผู้นำอาเซียน เพื่อประชาคมอาเซียนที่มีประชาชนเป็นศูนย์กลางและมีความยั่งยืนในทุกมิติ
วันพุธที่ 31 กรกฎาคม 2562
รัฐมนตรีต่างประเทศอาเซียนพร้อมสานต่อข้อริเริ่มของผู้นําอาเซียน เพื่อประชาคมอาเซียนที่มีประชาชนเป็นศูนย์กลางและมีความยั่งยืนในทุกมิติ
รัฐมนตรีต่างประเทศอาเซียนพร้อมสานต่อข้อริเริ่มของผู้นําอาเซียน เพื่อประชาคมอาเซียนที่มีประชาชนเป็นศูนย์กลางและมีความยั่งยืนในทุกมิติ
วันนี้ (31 กรกฎาคม 2562) เวลา 08.30 น. ณ โรงแรมเซ็นทาราแกรนด์และบางกอกคอนเวนชันเซ็นเตอร์ เซ็นทรัลเวิลด์ กรุงเทพฯ รัฐมนตรีต่างประเทศอาเซียนและเลขาธิการอาเซียน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สรุปสาระสําคัญของการสนทนา ดังนี้
นายกรัฐมนตรีย้ําถึงความสําคัญของความต่อเนื่องในการดําเนินนโยบาย โดยเฉพาะการเสริมสร้างความยั่งยืนในทุกมิติเพื่อนําไปสู่ผลลัพธ์ที่เป็นรูปธรรมในช่วงการประชุมสุดยอดอาเซียน ครั้งที่ 35 ปลายปีนี้ เพื่อการขับเคลื่อนประชาคมอาเซียนที่มีประชาชนเป็นศูนย์กลางและมีความยั่งยืนในทุกมิติ
โอกาสนี้ นายกรัฐมนตรีได้กล่าวขอให้รัฐมนตรีต่างประเทศอาเซียนช่วยสานต่อและผลักดันใน 4 ประเด็นสําคัญ
หนึ่ง ย้ําถึงเจตนารมณ์ของผู้นําอาเซียนที่จะให้การเจรจาความตกลงหุ้นส่วนทางเศรษฐกิจระดับภูมิภาค (RCEP) แล้วเสร็จภายในปีนี้
สอง การบริหารจัดการชายแดนในอาเซียน โดยเพิ่มประสิทธิภาพของกลไกต่าง ๆ ของอาเซียน
สาม ความยั่งยืนของสภาพแวดล้อมและทรัพยากรทางทะเล โดยอาเซียนควรเสริมสร้างความร่วมมือด้านการประมงที่ยั่งยืนและแก้ไขปัญหาการทําประมง IUU โดยใช้กลไกที่มีอยู่ รวมทั้งพิจารณาจัดตั้งเครือข่ายอาเซียนเพื่อต่อต้านการประมง IUU การแลกเปลี่ยนข้อมูลที่มีประสิทธิภาพ การสื่อสารระหว่างหน่วยงานบังคับใช้กฎหมายของประเทศสมาชิก และมาตรการต่าง ๆ ที่เกี่ยวข้อง และพัฒนาศักยภาพของบุคลากร ที่เกี่ยวข้องในการติดตาม ควบคุม และเฝ้าระวังการทําประมง IUU เพื่อให้การต่อต้านการประมง IUU ในภูมิภาคเกิดผลอย่างเป็นรูปธรรม
สี่ การใช้ประโยชน์จากเทคโนโลยี เพื่อยกระดับคุณภาพชีวิตและมุ่งสู่ดิจิทัลอาเซียนที่เป็นมิตรกับสิ่งแวดล้อม (Digital and Green ASEAN) ผ่านการพัฒนาเครือข่ายเมืองอัจฉริยะอาเซียน (ASEAN Smart Cities Network: ASCN) โดยนายกรัฐมนตรีเห็นว่า อาเซียนควรส่งเสริมความร่วมมือกับประเทศสมาชิก G20 โดยเฉพาะประเทศที่เป็นประเทศคู่เจรจาของอาเซียน เพื่อนําประสบการณ์การพัฒนาเมืองอัจฉริยะมาเป็นแนวปฏิบัติที่ดี
ด้านรัฐมนตรีต่างประเทศเวียดนามยินดีที่ได้เห็นพัฒนาการและความก้าวหน้าของอาเซียน แม้จะมีอุปสรรคอยู่บ้าง ทั้งนี้ เวียดนาม ซึ่งจะดํารงตําแหน่งประธานอาเซียนในปี 2563 สนับสนุนแนวคิดหลัก “ร่วมมือ ร่วมใจ ก้าวไกล ยั่งยืน” (Advancing Partnership for Sustainability) ของไทย และพร้อมจะนําแนวคิดดังกล่าวไปต่อยอดต่อไป
ด้านเลขาธิการอาเซียนกล่าวชื่นชมไทยที่ให้ความสําคัญกับประเด็นสําคัญอื่นๆ เช่น การรักษาสภาพแวดล้อมทางทะเล แก้ไขปัญหาขยะทะเล และส่งเสริมการประมงที่ยั่งยืนในภูมิภาค แก้ไขปัญหาการทําประมงผิดกฎหมาย ขาดการรายงาน และไร้การควบคุม (IUU Fishing) และพร้อมสนับสนุนไทย ในการจัดการประชุมสุดยอดอาเซียน ครั้งที่ 35 ในปลายปีนี้อย่างเต็มที่
รัฐบาลไทย-ข่าวทำเนียบรัฐบาล-ทส.ส่งมอบไม้จันทน์หอม ในการจัดสร้างไม้โกศจันทน์ เพื่อใช้ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันพุธที่ 21 ธันวาคม 2559
ทส.ส่งมอบไม้จันทน์หอม ในการจัดสร้างไม้โกศจันทน์ เพื่อใช้ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
กระทรวงทรัพยากรธรรมชาติและสิ่งแวดล้อม  ส่งมอบไม้จันทน์หอมเพื่อนําไปจัดสร้างพระโกศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันที่ 20 ธันวาคม 2559 เวลา 15.09 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ส่งมอบไม้จันทน์หอม จํานวน 1,461 แผ่น ปริมาตร 4.57 ลูกบาศก์เมตร ให้แก่นายวีระ โรจน์พจนรัตน์ รัฐมนตรีว่าการกระทรวงวัฒนธรรม เพื่อนําไปจัดสร้างพระโกศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช โดยมีผู้ว่าราชการจังหวัดประจวบคีรีขันธ์ ผู้ว่าราชการจังหวัดนครปฐม ผู้บริหาร ข้าราชการกรมอุทยานแห่งชาติฯ หน่วยงานที่เกี่ยวข้องและประชาชน ร่วมพิธี ณ อาคารกลุ่มประณีตศิลป์ (อาคาร 1) สํานักงานช่างสิบหมู่ กรมศิลปากร จังหวัดนครปฐม
รัฐบาลไทย-ข่าวทำเนียบรัฐบาล-พลเอก อนันตพร กาญจนรัตน์ เข้ารับตำแหน่ง รมว.พม. พร้อมขับเคลื่อนงานด้านสังคมตามยุทธศาสตร์ชาติ
วันศุกร์ที่ 1 ธันวาคม 2560
พลเอก อนันตพร กาญจนรัตน์ เข้ารับตําแหน่ง รมว.พม. พร้อมขับเคลื่อนงานด้านสังคมตามยุทธศาสตร์ชาติ
พลเอก อนันตพร กาญจนรัตน์ เข้ารับตําแหน่ง รมว.พม. พร้อมขับเคลื่อนงานด้านสังคมตามยุทธศาสตร์ชาติ
วันนี้ (1 ธ.ค. 60) เวลา 08.19 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เดินทางเข้ากระทรวงการพัฒนาสังคมและความมั่นคงของมนุษย์ (พม.) เพื่อปฏิบัติหน้าที่เป็นวันแรก โดยมี นายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร ข้าราชการ และเจ้าหน้าที่กระทรวง พม. ให้การต้อนรับ โดยสักการะสิ่งศักดิ์สิทธิ์ประจํากระทรวง พม. อาทิ องค์พระประชาบดี ศาลพลเรือเอกพระเจ้าบรมวงศ์เธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร และพระภูมิเจ้าที่ จากนั้น เป็นประธานการประชุมผู้บริหารระดับสูง เพื่อรับฟังภารกิจในภาพรวมของกระทรวง พม. และมอบนโยบาย แนวทางการดําเนินงาน ณ กระทรวง พม. สะพานขาว กรุงเทพฯ
พลเอก อนันตพรกล่าวว่า ตนในฐานะรัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) ได้มอบนโยบายในการบริหารงานของกระทรวง พม. เพื่อขับเคลื่อนงานด้านสังคมของรัฐบาล ตามที่ พล.อ.ประยุทธ์ จันทร์โอชา นายกรัฐมนตรี ได้มอบหมายภารกิจในการดูแลเรื่องการลดความเหลื่อมล้ําของสังคมและการสร้างโอกาส การเข้าถึงบริการของรัฐ สําหรับประชาชนกลุ่มเป้าหมาย ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาส โดยเน้นการบูรณาการทํางานร่วมกันตามแนวทางประชารัฐ และข้าราชการทุกคนต้องมีความสุขในการทํางาน ทั้งนี้ ต้องดําเนินภารกิจตามยุทธศาสตร์เป็นหลัก และต้องสอดคล้องกับยุทธศาสตร์ของรัฐบาล สําหรับการขับเคลื่อนงาน ในขณะนี้ ยังคงดําเนินการอย่างต่อเนื่องจากแผนงานเดิม
พลเอก อนันตพรกล่าวต่อไปว่า หลังจากนี้ จะมีการจัดทําแผนงานทั้งในระยะเร่งด่วน ปานกลาง และระยะยาว โดยเฉพาะการจัดลําดับความเร่งด่วนในการทํางาน ความต้องการของประชาชนกลุ่มเป้าหมาย อาทิ การผลักดันแผนแม่บทการพัฒนาที่อยู่อาศัยระยะ 20 ปี เงินอุดหนุนเพื่อการเลี้ยงดูเด็กแรกเกิด เสริมสร้างกลไกสภาเด็กและเยาวชน การพัฒนาที่อยู่อาศัยสภาพแวดล้อมและสิ่งอํานวยความสะดวกที่เอื้อต่อผู้สูงอายุและทุกคน (Senior Complex) การขับเคลื่อนการจ้างงานผู้พิการทั้งภาครัฐเอกชนตามแนวประชารัฐ และมาตรการเงินช่วยเหลือเพื่อการยังชีพแก่ผู้สูงอายุที่รายได้น้อยที่ลงทะเบียนตามโครงการเพื่อสวัสดิการแห่งรัฐ นอกจากนี้ ตนพร้อมหารือกับคณะผู้บริหารกระทรวง พม. เพื่อเร่งขับเคลื่อนและผลักดันภารกิจอื่นๆ อย่างเป็นรูปธรรม โดยคํานึงถึงประโยชน์ของสังคมเป็นสําคัญ
พลเอก อนันตพรกล่าวเพิ่มเติมว่า เนื่องจากวันนี้ตรงกับวันที่ 1 ธันวาคม เป็นวันแรกที่เปิดให้ผู้สูงอายุที่มีรายได้ที่เพียงพอ ได้มีโอกาสแจ้งความประสงค์บริจาคเบี้ยยังชีพผู้สูงอายุให้แก่ผู้สูงอายุที่มีรายได้น้อย เพื่อเป็นการตอบแทนสังคม ด้วยการแบ่งปันช่วยเหลือคนในสังคม ทั้งนี้ ตนขอเชิญชวนผู้สูงอายุที่มีฐานะดีร่วมบริจาคเบี้ยยังชีพเข้ากองทุนผู้สูงอายุเพื่อการยังชีพแก่ผู้สูงอายุที่มีรายได้น้อย ตั้งแต่วันนี้เป็นต้นไป
รัฐบาลไทย-ข่าวทำเนียบรัฐบาล-“สคร. จัดเก็บรายได้จากรัฐวิสาหกิจในช่วง 9 เดือนของปีงบประมาณ 2561 สูงกว่าเป้าหมาย 23.87%ช่วยรักษาเสถียรภาพการคลัง”
วันจันทร์ที่ 9 กรกฎาคม 2561
“สคร. จัดเก็บรายได้จากรัฐวิสาหกิจในช่วง 9 เดือนของปีงบประมาณ 2561 สูงกว่าเป้าหมาย 23.87%ช่วยรักษาเสถียรภาพการคลัง”
ช่วง 9 เดือนของปีงบประมาณ 2561 (ต.ค.2560 – มิ.ย.2561) สคร. สามารถจัดเก็บเงินนําส่งรายได้แผ่นดินจํานวน 130,603.59 ล้านบาท ซึ่งสูงกว่าเป้าหมายการจัดเก็บรายได้แผ่นดินสะสม จํานวน 25,171.03 ล้านบาท หรือคิดเป็นร้อยละ 23.87 ของเป้าหมายรายได้แผ่นดินสะสม
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วง 9 เดือนของปีงบประมาณ 2561 (เดือนตุลาคม 2560 – เดือนมิถุนายน 2561) สคร. สามารถจัดเก็บเงินนําส่งรายได้แผ่นดิน จํานวน 130,603.59 ล้านบาท ซึ่งสูงกว่าเป้าหมายการจัดเก็บรายได้แผ่นดินสะสม จํานวน 25,171.03 ล้านบาท หรือคิดเป็นร้อยละ 23.87 ของเป้าหมายรายได้แผ่นดินสะสม (105,432.56 ล้านบาท) โดยในเดือนมิถุนายน 2561 สคร. จัดเก็บรายได้แผ่นดินจํานวน 4,672.43 ล้านบาท
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) ธนาคารออมสิน และการไฟฟ้าส่วนภูมิภาค สําหรับภาพรวมในช่วง 9 เดือนของปีงบประมาณ 2561 รัฐวิสาหกิจมีผลประกอบการที่ดีขึ้นเมื่อเทียบกับช่วงเดียวกันของปีก่อน เนื่องจากรัฐวิสาหกิจให้ความสําคัญกับการปรับปรุงและพัฒนากระบวนการทํางานทั้งในส่วนของภาคการผลิตและการบริการอย่างต่อเนื่อง โดยอาศัยนวัตกรรมและเทคโนโลยีมาสนับสนุนกระบวนการทํางานดังกล่าว
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรก (ในช่วง 9 เดือนของปีงบประมาณ 2561)
รัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50  รายได้นําส่งจริงสะสม (ล้านบาท) (ต.ค. 60 – มิ.ย. 61)  สัดส่วนรายได้นําส่งรายแห่งจริงสะสมเทียบกับผลรายได้นําส่งจริงสะสม (%) (ต.ค. 60– มิ.ย. 61)
1) สํานักงานสลากกินแบ่งรัฐบาล  29,045.41  22.24
2) การไฟฟ้าฝ่ายผลิตแห่งประเทศไทย  20,784.05  15.92
3) บริษัท ปตท จํากัด (มหาชน)  17,518.63  13.41
4) ธนาคารออมสิน  17,309.10  13.25
5) การไฟฟ้าส่วนภูมิภาค  11,792.50  9.03
อื่นๆ   34,153.90  26.15
รวมทั้งหมด  130,603.59  100.00
นายประภาศ คงเอียด ผู้อํานวยการ สคร. กล่าวสรุปว่า ในปีงบประมาณ 2561 สคร. มีนโยบายสนับสนุนให้รัฐวิสาหกิจนํานวัตกรรมและเทคโนโลยีมาใช้ในการขับเคลื่อนองค์กร ทั้งในส่วนของการพัฒนาสินค้าและบริการ รวมทั้งลดขั้นตอนของกระบวนการทํางานที่ซับซ้อนให้มีความรวดเร็วมากยิ่งขึ้น เพื่อเพิ่มประสิทธิภาพในการทํางานให้แก่รัฐวิสาหกิจ ส่งผลให้รัฐวิสาหกิจมีผลประกอบการที่ดีขึ้น ทั้งนี้ คาดว่า ภายในปีงบประมาณ 2561 สคร. จะสามารถจัดเก็บเงินรายได้แผ่นดินเป็นไปตามเป้าหมายที่กําหนดไว้ที่จํานวน 137,000.00 ล้านบาท ซึ่งจะเป็นส่วนสําคัญในการช่วยรักษาเสถียรภาพการคลังของประเทศได้อีกทางหนึ่ง
รัฐบาลไทย-ข่าวทำเนียบรัฐบาล-ไอแบงก์ บรรเทาผลกระทบจากภาวะเศรษฐกิจกลุ่มลูกค้ารายย่อยและ MSMEs ออกมาตรการช่วยเหลือ ให้พักชำระหนี้เงินต้นเป็นเวลา 3 เดือน [กระทรวงการคลัง]
วันพุธที่ 1 เมษายน 2563
ไอแบงก์ บรรเทาผลกระทบจากภาวะเศรษฐกิจกลุ่มลูกค้ารายย่อยและ MSMEs ออกมาตรการช่วยเหลือ ให้พักชําระหนี้เงินต้นเป็นเวลา 3 เดือน [กระทรวงการคลัง]
ธนาคารอิสลามแห่งประเทศไทย (ไอแบงก์) ออกมาตรการการช่วยเหลือทุกกลุ่มลูกค้าที่ได้รับผลกระทบจากภาวะเศรษฐกิจ ให้พักชําระหนี้เป็นเวลา 3 เดือน สามารถยื่นคําขอได้สะดวก เพียงดาวน์โหลดใบคําขออนุมัติเปลี่ยนแปลงเงื่อนไขการชําระหนี้ฯ ผ่านทางเว็บไซต์ www.ibank.co.th
ธนาคารอิสลามแห่งประเทศไทย (ไอแบงก์) ออกมาตรการการช่วยเหลือทุกกลุ่มลูกค้าที่ได้รับผลกระทบจากภาวะเศรษฐกิจ ให้พักชําระหนี้เป็นเวลา 3 เดือน สามารถยื่นคําขอได้สะดวก เพียงดาวน์โหลดใบคําขออนุมัติเปลี่ยนแปลงเงื่อนไขการชําระหนี้ฯ ผ่านทางเว็บไซต์ www.ibank.co.th และส่งกลับมายังอีเมล COVID19@ibank.co.th ตั้งแต่วันที่ 1 เมษายน – 30 มิถุนายน 2563
สําหรับมาตรการฯ นี้ เพื่อให้ความช่วยเหลือทุกกลุ่มลูกค้าของธนาคาร ทั้งลูกค้ารายย่อย สินเชื่อบุคคล สินเชื่อธุรกิจ รวมทั้งธุรกิจ MSMEs ที่ได้รับผลกระทบจากสถานการณ์ที่ส่งผลกระทบต่อสภาวะเศรษฐกิจ (สงครามการค้าภัยแล้ง และโควิด-19) ด้วยการลดภาระผ่อนค่างวดเป็นระยะเวลา 3 เดือน โดยลูกค้าที่จะได้รับความช่วยเหลือภายใต้มาตรการนี้ต้องเป็นลูกค้าปัจจุบันของธนาคารที่ได้รับผลกระทบ และไม่มีสถานะเป็น NPF ณ วันที่ยื่นขอรับมาตรการ โดยมีมาตรการความช่วยเหลือตามประเภทสินเชื่อ ดังนี้
ประเภทสินเชื่อ                       มาตรการให้ความช่วยเหลือ
สินเชื่อบุคคล
- สินเชื่ออเนกประสงค์แบบไม่มีหลักประกัน      พักชําระหนี้เงินต้นและกําไร ระยะเวลา 3 เดือน
สินเชื่อเช่าซื้อรถยนต์ (Hire Purchase)
วงเงินไม่เกิน 250,000 บาท               พักชําระค่างวด ระยะเวลา 3 เดือน
สินเชื่อเพื่อที่อยู่อาศัย
- สินเชื่อเพื่อที่อยู่อาศัยรวมถึงสินเชื่อ อเนกประสงค์ที่นําที่อยู่อาศัยมาเป็นหลักประกัน เช่น
สินเชื่อบ้านแลกเงิน วงเงินไม่เกิน 3 ล้านบาท    พักชําระหนี้เงินต้นและให้ชําระเฉพาะกําไร ระยะเวลา 3 เดือน
สินเชื่อเพื่อธุรกิจ
- สินเชื่อธุรกิจแบบมีกําหนดระยะเวลา
- สินเชื่อธุรกิจ MSMEs
วงเงินไม่เกิน 20 ล้านบาท                พักชําระหนี้เงินต้นและให้ชําระเฉพาะกําไร ระยะเวลา 3 เดือน
ลูกค้าที่สนใจเข้าร่วมมาตรการ สามารถดาวน์โหลดใบคําขออนุมัติเปลี่ยนแปลงเงื่อนไขการชําระหนี้มาตรการช่วยเหลือฯ ได้ที่ www.ibank.co.th >คลิกเมนูโปรโมชั่นสินเชื่อ >คลิกมาตรการให้ความช่วยเหลือลูกหนี้รายย่อยชั้นดี > คลิกดาวน์โหลดแบบฟอร์ม กรอกข้อมูลให้ครบถ้วนพร้อมลงนามในเอกสาร และส่งมาที่อีเมล COVID19@ibank.co.th หรือยื่นขอรับมาตรการช่วยเหลือได้ที่ไอแบงก์ทุกสาขา ตั้งแต่วันที่ 1 เมษายน - 30 มิถุนายน 2563 (ระยะเวลาในการดําเนินการตามมาตรการรวมถึงการจัดทํานิติกรรมสัญญาให้เสร็จสิ้นไม่เกินวันที่ 30 มิถุนายน 2563 ) แล้วรอผลการพิจารณาผ่านทางเอสเอ็มเอสมือถือ (SMS) ของลูกค้า สอบถามเพิ่มเติม ibank Call Center 1302
รัฐบาลไทย-ข่าวทำเนียบรัฐบาล-นายกฯ สั่งเข้มงวดตรวจตราสถานบริการฝ่าฝืนกฎหมายขายเหล้าใกล้สถานศึกษา พร้อมดำเนินการตามกฎหมายอย่างเด็ดขาดหากพบกระทำผิด แนะประชาชนร่วมเป็นสายสืบแจ้งเบาะแสแก่เจ้าหน้าที่
วันจันทร์ที่ 7 สิงหาคม 2560
นายกฯ สั่งเข้มงวดตรวจตราสถานบริการฝ่าฝืนกฎหมายขายเหล้าใกล้สถานศึกษา พร้อมดําเนินการตามกฎหมายอย่างเด็ดขาดหากพบกระทําผิด แนะประชาชนร่วมเป็นสายสืบแจ้งเบาะแสแก่เจ้าหน้าที่
นายกฯ สั่งเข้มงวดตรวจตราสถานบริการฝ่าฝืนกฎหมายขายเหล้าใกล้สถานศึกษา
วันนี้  (6 สิงหาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า
พลเอก ประยุทธ์ จันทร์โอชา นายกรัฐมนตรี ได้รับรายงานจากศูนย์อํานวยการประสานกํากับติดตามผลการดําเนินงานตามคําสั่งหัวหน้า คสช.ที่ 22/2558 (ศอ.กต.) ว่า ที่ผ่านมา ศอ.กต. ได้ดําเนินงานตามมาตรการป้องกันและแก้ไขปัญหาการแข่งรถยนต์และรถจักรยานยนต์ในทาง และการควบคุมสถานประกอบการที่ให้บริการเครื่องดื่มแอลกอฮอล์รอบสถานศึกษาอย่างจริงจัง ทั้งการจับกุมผู้กระทําผิด ยึดรถจักรยานยนต์ต้องสงสัย ดําเนินการกับผู้ปกครอง ดําเนินคดีกับผู้จําหน่าย ประกอบ ดัดแปลงหรือเปลี่ยนสภาพรถ และดําเนินคดีกับผู้ประกอบการสถานบริการที่ฝ่าฝืนกฎหมาย
"แม้จะมีคําสั่งห้ามและบทลงโทษที่ชัดเจนแล้ว แต่ก็ยังพบว่ามีการฝ่าฝืนในหลายพื้นที่ โดยเฉพาะการจําหน่ายเครื่องดื่มแอลกอฮอล์ใกล้สถานศึกษา รวมทั้งยังมีการจัดกิจกรรมบันเทิงมั่วสุมดื่มสุราในสถานบริการ ซึ่งมีการร้องเรียนทั้งทางโทรศัพท์ หนังสือร้องเรียน และข่าวจากสื่อมวลชน เช่น กรณีข้อร้องเรียนร้านมหานครลอนดอน ใกล้ ม.เกษตรศาสตร์กําแพงแสน ลักลอบจําหน่ายสุราและจัดโปรโมชั่นลดแลกแจกแถมล่อนักดื่มหน้าใหม่"
นายกรัฐมนตรียังได้รับทราบว่า เจ้าหน้าที่เข้าตรวจค้นพบนักเที่ยวกว่า 300 คน กําลังดื่มสุรา และเต้นกันอย่างเมามัน โดยผู้ใช้บริการส่วนใหญ่เป็นนักศึกษา มีทั้งผู้ที่ไม่พกบัตรประจําตัวประชาชน ผู้ที่มีสารเสพติดในร่างกาย และยังพบว่ามีการจัดโปรโมชันส่งเสริมการขายเครื่องดื่มแอลกอฮอล์ จึงได้แจ้งข้อกล่าวหา ตั้งสถานบริการโดยไม่ได้รับอนุญาต โฆษณาเครื่องดื่มแอลกอฮอล์อันเป็นการฝ่าฝืนกฎหมาย และจําหน่ายเครื่องดื่มแอลกอฮอล์ด้วยวิธีการที่ผิดกฎหมาย (จัดโปรโมชัน) พร้อมทั้งเตรียมสั่งปิดสถานบริการ 30 วันต่อไป
"นายกฯ กําชับให้ทุกพื้นที่เข้มงวดกวดขันกับการตรวจตราดูแลไม่ให้มีการฝ่าฝืนกฎหมายในลักษณะเช่นนี้อีก และหากพบการกระทําผิดให้ดําเนินการตามกฎหมายอย่างเด็ดขาด นอกจากนี้ ยังได้ขอบคุณพี่น้องประชาชนที่ร่วมเป็นหูเป็นตาแจ้งเบาะแสไปยังเจ้าหน้าที่ โดยต้องยอมรับว่าอาจมีสถานบริการบางแห่งที่เล็ดลอดสายตาเจ้าหน้าที่บ้างเนื่องจากจํานวนผู้ปฏิบัติงานมีน้อย ดังนั้น จึงขอความร่วมมือจากภาคประชาชนเป็นสายสืบร่วมกับเจ้าหน้าที่"
สําหรับผู้ที่ต้องการแจ้งข้อมูลหรือข้อร้องเรียนสามารถติดต่อได้ที่ ศอ.กต. โทร 0 2141 3623 หรือแจ้งได้ที่เจ้าหน้าที่ตํารวจ ทหาร และฝ่ายปกครองทุกพื้นที่ทั่วประเทศ
........
สํานักโฆษก
รัฐบาลไทย-ข่าวทำเนียบรัฐบาล-สธ. กำหนดนโยบายปี 2562 เน้น 5 เรื่องสำคัญ เพื่อประชาชนสุขภาพดี เจ้าหน้าที่มีความสุข
วันพฤหัสบดีที่ 1 พฤศจิกายน 2561
สธ. กําหนดนโยบายปี 2562 เน้น 5 เรื่องสําคัญ เพื่อประชาชนสุขภาพดี เจ้าหน้าที่มีความสุข
กระทรวงสาธารณสุข  กําหนดนโยบายปี 2562 เน้น 5 เรื่องสําคัญ พัฒนาระบบบริการปฐมภูมิ การใช้ยาอย่างสมเหตุผล การป้องกันควบคุมวัณโรค การปฏิรูปกําลังคนด้านสุขภาพ และการปฏิรูปเทคโนโลยีด้านดิจิทัล เพื่อประชาชนสุขภาพดี เจ้าหน้าที่มีความสุข ระบบสุขภาพยั่งยืน
วันนี้ (1 พฤศจิกายน 2561) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานพิธีลงนามคํารับรองการปฏิบัติงาน (Performance Agreement : PA) ประจําปี 2562 ระหว่าง ปลัดกระทรวงสาธารณสุข รองปลัดกระทรวงสาธารณสุข อธิบดี กับรัฐมนตรีว่าการกระทรวงสาธารณสุข ว่าปีงบประมาณ พ.ศ. 2562 กระทรวงสาธารณสุข ได้จัดทําคํารับรองการปฏิบัติงาน รวม 15 แผนงาน 40 โครงการ 55 ตัวชี้วัด ให้หน่วยงานในสังกัดนําไปเป็นแนวทางการดําเนินงาน เน้นหนักใน 5 เรื่องสําคัญดังนี้
1.การพัฒนาระบบบริการปฐมภูมิ ประกอบด้วย คณะกรรมการพัฒนาคุณภาพชีวิตระดับอําเภอ คลินิกหมอครอบครัว และรพ.สต.ติดดาว เพื่อให้ประชาชนได้รับบริการพื้นฐานใกล้บ้าน มีทีมหมอครอบครัวดูแลใกล้ชิด 2.การใช้ยาอย่างสมเหตุผล (RDU) และระบบการจัดการการดื้อยาต้านจุลชีพอย่างบูรณาการ เพื่อลดค่าใช้จ่ายด้านยา ลดการเสียชีวิตจากเชื้อดื้อยา 3.การพัฒนาโครงการเฉลิมพระเกียรติและพื้นที่เฉพาะรักษาวัณโรคปอดรายใหม่ ให้มีอัตราความสําเร็จในการรักษาผู้ป่วยมากกว่าร้อยละ 85 ให้วัณโรคหมดไปจากประเทศไทย
4.การพัฒนาระบบบริหารจัดการกําลังคนด้านสุขภาพ (HRH Transformation) บูรณาการ ข้อมูลบุคลากรให้เห็นเป็นภาพรวมของประเทศ เพื่อการวางแผนการบริหารกําลังคนอย่างมีประสิทธิภาพ และ5.การพัฒนาระบบข้อมูลสารสนเทศด้านสุขภาพ (Digital Transformation) บูรณาการข้อมูลกระทรวงสาธารณสุขให้เป็นหนึ่งเดียว เร่งสร้าง Application PCC, Smart Hospital ระบบ Health Information ระดับจังหวัด ให้เกิดเป็นรูปธรรม
ศาสตราจารย์คลินิก เกียรติคุณ นายแพทย์ปิยะสกลกล่าวต่อว่า การจัดทําคํารับรองการปฏิบัติงานช่วยให้รู้เป้าหมายในการทํางานร่วมกัน เป็นข้อตกลงของทั้ง 2ฝ่ายที่จะทํางานร่วมกันให้บรรลุเป้าหมายที่กําหนดไว้ เน้นการบริหารจัดการเชิงรุก ขับเคลื่อนการดําเนินงานอย่างไร้รอยต่อ นําไปสู่ความเป็นเลิศด้านสาธารณสุข 4 ด้าน คือ ด้านการส่งเสริมสุขภาพป้องกันโรคและคุ้มครองผู้บริโภค การบริการ บุคลากร และการบริหารด้วยธรรมาภิบาล โดยมีการติดตามความคืบหน้าทุก 3, 6, 9 และ 12 เดือน
“คํารับรองการปฏิบัติงานหรือPAเป็นหัวใจของการบริหารงาน เป็นข้อตกลงที่ผ่านการพิจารณาว่าเป้าหมายเราจะทําอะไรในปีที่จะถึง เราจะทําอะไรเพื่อให้บรรลุเป้าหมาย เป็นการยินยอมจะทํางานร่วมกันทั้งสองฝ่าย ซึ่งการทําPAในปีที่ผ่านมา เห็นความสําเร็จของงาน และบรรลุเป้าหมายขององค์กรในหลายเรื่องอาทิ ช่วยแก้วิกฤตทางการเงินการคลังของหน่วยบริการ โครงการ Happy Money Program ช่วยแก้ไขปัญหาด้านการเงินของบุคลากร จึงอยากจะขอฝากการทําPAไว้ในองค์กร ช่วยพัฒนาองค์กรสู่ความสําเร็จ”ศาสตราจารย์คลินิก เกียรติคุณ นายแพทย์ปิยะสกลกล่าว
********************** 1 พฤศจิกายน 2561
รัฐบาลไทย-ข่าวทำเนียบรัฐบาล-พิธีมอบและประดับเครื่องราชอิสริยาภรณ์ประถมาภรณ์มงกุฎไทย (ป.ม.) ให้แก่ พล.ท. Perry Lim (เปอร์รี ลิม) ผู้บัญชาการทหารสูงสุด สาธารณรัฐสิงคโปร์
วันพฤหัสบดีที่ 24 สิงหาคม 2560
พิธีมอบและประดับเครื่องราชอิสริยาภรณ์ประถมาภรณ์มงกุฎไทย (ป.ม.) ให้แก่ พล.ท. Perry Lim (เปอร์รี ลิม) ผู้บัญชาการทหารสูงสุด สาธารณรัฐสิงคโปร์
พิธีมอบและประดับเครื่องราชอิสริยาภรณ์ประถมาภรณ์มงกุฎไทย (ป.ม.) ให้แก่ พล.ท. Perry Lim (เปอร์รี ลิม) ผู้บัญชาการทหารสูงสุด สาธารณรัฐสิงคโปร์
วันพฤหัสบดีที่ ๒๔ ส.ค.๖๐ เวลา ๑๓๐๐ พล.อ.ประวิตร วงษ์สุวรรณ รอง นรม./รมว.กห. กรุณามอบหมายให้ พล.อ.อุดมเดช สีตบุตร รมช.กห. เป็นผู้แทนเป็นประธานในพิธีมอบและประดับเครื่องราชอิสริยาภรณ์ประถมาภรณ์มงกุฎไทย (ป.ม.) ให้แก่ พล.ท. Perry Lim (เปอร์รี ลิม) ผู้บัญชาการทหารสูงสุด สาธารณรัฐสิงคโปร์ ณ ห้องสุรศักดิ์มนตรี ในศาลาว่าการกลาโหม
รัฐบาลไทย-ข่าวทำเนียบรัฐบาล-รมว.พม. สั่งหน่วยงาน พม. เร่งซ่อมแซมความเสียหายและฟื้นฟูสภาพจิตใจผู้รับบริการ จากเหตุคาร์บอม จ.ยะลา
วันพุธที่ 18 มีนาคม 2563
รมว.พม. สั่งหน่วยงาน พม. เร่งซ่อมแซมความเสียหายและฟื้นฟูสภาพจิตใจผู้รับบริการ จากเหตุคาร์บอม จ.ยะลา
รมว.พม. สั่งหน่วยงาน พม. เร่งซ่อมแซมความเสียหายและฟื้นฟูสภาพจิตใจผู้รับบริการ จากเหตุคาร์บอม จ.ยะลา
วันนี้ (18 มี.ค. 2563) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวว่า ตนได้รับรายงานเหตุคนร้ายใช้รถยนต์ลอบวางระเบิดบริเวณประตูทางเข้าศูนย์อํานวยการบริหารจังหวัดชายแดนภาคใต้ (ศอ.บต.) อําเภอเมือง จังหวัดยะลา ทําให้มีผู้บาดเจ็บ 18 คน เป็นเจ้าหน้าที่ตํารวจ ทหาร สื่อมวลชน และประชาชน โดยหน่วยงานในพื้นที่ของกระทรวง พม. 2 แห่ง คือ ศูนย์คุ้มครองคนไร้ที่พึ่งจังหวัดยะลา และศูนย์พัฒนาการจัดสวัสดิการสังคมผู้สูงอายุ (บ้านทักษิณยะลา) จังหวัดยะลา ได้รับความเสียหายจากประตูและกระจกหน้าต่างของอาคารแตกกระจาย และไม่มีผู้ได้รับบาดเจ็บหรือเสียชีวิต มีเพียงผู้สูงอายุหญิง 1 ราย เกิดอาการตกใจจากเสียงระเบิด ขณะนี้ ตนได้สั่งการไปยังทั้งสองหน่วยงานให้เตรียมซ่อมแซมความเสียหายที่เกิดขึ้นและฟื้นฟูสภาพจิตใจของผู้รับบริการอย่างเร่งด่วน